রংপুরে বিএনপি নেতা খুন : পুলিশ ও সংশ্লিষ্ট সূত্র থেকে জানা যায়, সদর উপজেলার পশুরাম ইউনিয়ন পরিষদ শাখা বিএনপির সাধারণ সম্পাদক একরামুল হককে (৫০) হত্যা করেছে দুর্বৃত্তরা। গতকাল সকালে বাসার কাছের  একটি রাস্তার পাশ থেকে তার লাশ উদ্ধার করা হয়। একরামুল হক পশুরাম ইউনিয়ন পরিষদের (ইউপি) সাবেক সদস্য ছিলেন। জেলা বিএনপির যুগ্ম আহ্বায়ক শামসুজ্জামান শামু জানিয়েছেন, একরামুল হক আগামী নির্বাচনে পশুরাম ইউপির চেয়ারম্যান প্রার্থী ছিলেন। তিনি বলেন, ইউপি নির্বাচনকে কেন্দ্র করে দুর্বৃত্তরা তাকে খুন করেছে। এ ঘটনায় জড়িতদের চিহ্নিত করে গ্রেফতারের দাবি জানান তিনি।